**Raport**

**privind rezultatul acţiunilor de control pentru verificarea respectarii legislației în domeniul aditivilor alimentari destinati consumului uman**

În conformitate cu Planul naţional de acţiuni tematice de control în sănătate publică pe anul 2024, atribuţiile Ministerului Sănătăţii în domeniul aditivilor alimentari și tinând cont de adresa Institutului Național de Sănătate Publică nr. 20901/03.11.2024, referitoare la realizarea în cadrul Programului național de sănătate publică - “MONITORIZAREA CONSUMULUI DE ADITIVI ALIMENTARI” a activității de inspecție sanitară de stat, Inspecţia Sanitară de Stat din cadrul Ministerului Sănătăţii a dispuns **organizarea în perioada 08.07.2024 – 31.07.2024a acțiunii tematice de control pentru verificarea respectarii legislatiei în domeniul aditivilor alimentari destinati consumului uman**.

Inspectorii sanitari/asistenţii inspectori sanitari din cadrul directiilor de sănătate publică judeţene şi a municipiului Bucureşti, în cadrul acțiunii tematice de control **au recoltat un număr de 59 probe** conform metodologiei Institutului Național de Sănătate Publică, pentru **determinarea sulfiților din vinuri.**

Până la data întocmirii prezentului raport, nu au fost primite de la Direcțiile de Sănătate Publică, adrese referitoare la rezultatele probelor prelevate. În funcţie de rezultatele determinărilor, inspectorii sanitari din cadrul DSP-urilor vor dispune măsurile legale care se impun, după caz.

**Acţiunile de control au avut în vedere, în principal verificarea respectării prevederilor următoarelor acte normative:**

* Regulamentul (CE) nr. 1333/2008 al Parlamentului European şi al Consiliului privind aditivii alimentari - cu modificările ulterioare .
* Regulamentul (UE) nr. 1129/2011 de modificare a anexei II la Reg. (CE) nr. 1333/2008 prin stabilirea unei liste a Uniunii a aditivilor alimentari – cu modificările ulterioare.
* Regulamentului (UE) nr. 625/2017 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, varianta consolidată în 2019;
* Hotărârii Guvernului nr. 355/2007 privind supravegherea lucrătorilor.
* Ordinului Ministerului Sănătății și al Ministerului Educaţiei nr. 2.209 / nr. 4.469/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

Controalele privind aditivii alimentari au avut ca obiectiv verificarea cerinţelor privind conformitatea aditivilor alimentari, etichetarea acestora, existenţa fișelor tehnice, buletinelor de analiză/rapoartelor de încercare privind criteriile de puritate, condiţiile de utilizare a aditivilor alimentari, precum şi modul de dozare a acestora în unitățile de producție, utilizatoare de aditivi alimentari.

Din centralizarea datelor primite de la direcţiile de sănătate publică a reieşit că în perioada menţionată pentru desfăşurarea acţiunilor de control **au fost efectuate 544 controale în următoarele tipuri de unități:**

* **nr. controale la producători autohtoni de vinuri – 56 controale**
* **nr. controale la producători autohtoni de alimente din categoriile de alimente specificate în metotologia pentru anul 2024 – 20 controale**
* **nr. controale la producători autohtoni de aditivi alimentari – 4 controale**
* **nr. controale la importatori/distribuitori de aditivi alimentari – 49 controale**
* **nr. controale la utilizatori de aditivi alimentari – 318 controaleu**
* **nr. controale la unităţi de tip retail în care se comercializează produse alimentare conţinând aditivi alimentari – 97 controale;**

**Din centralizarea datelor și din rapoarte a reieșit faptul că, la nivel national au fost verificate:**

* **verificarea modului de dozare a aditivilor alimentari: 665 de produse,** din care **8 necorespunzătoare**
* **verificarea condițiilor de utilizare a aditivilor alimentari: 714 de produse,** din care **5 necorespunzătoare**
* **911 de produse alimentare controlate** la retaileri, din care **10** **necorespunzătoare**
* **1807 etichete** verificate, privind etichetarea aditivilor alimentari şi a produselor care conţin aditivi alimentari, din care **42 necorespunzătoare;**
* **681 buletine** de analiză/rapoarte de încercări verificate;

**Totodată, din centralizarea datelor și din rapoarte a reieșit faptul că, la nivel national au fost verificate:**

* **condiţiile igienico-sanitare în 542 de unităţi,** în **18** dintrele ele fiind necorespunzătoare.
* **condiţiile de depozitare în 539 de unităţi,** în **16** dintrele ele fiind necorespunzătoare.
* **a fost verificată efectuarea cursurilor privind însușirea noțiunilor fundamentale de igienă** pentru **6496 angajaţi**, **284** dintre ei însă nu au efectuat cursuri privind notiunile fundamentale de igienă.
* **a fost verificată monitorizarea stării de sănătate prin serviciul de medicina muncii** pentru **6859 angajaţi**, un număr de **57** nu aveau efectuat controlul medical la angajare sau periodic.

**Din rapoartele transmise de direcțiile de sănătate publică, s-au evidenţiat următoarele neconformităţi:**

* neasigurarea unei lizibilități bune a etichetelor produselor alimentare care conțin aditivi alimentari,fiind utilizate caractere cu dimensiuni ale fontului mai mici decât cele prevăzute de art. 13 Reg 1169/2011;
* etichetele produselor alimentare care conțin aditivi alimentari, prezintă informații incomplete privind denumirea și adresa producătorului, contrar prevederilor art. 9 Reg 1169/2011;
* etichetare necorespunzătoare, nevizibilă, nelizibilă,fără traducere în limba română, nu se pot verifica cerințele generale de etichetare pentru aditivii alimentari (numele si/sau numărul E, mențiunile obligatorii pentru produsele alimentare, condiții specifice de depozitare, numele sau denumirea comercială, adresa producătorului, mențiunile specifice coloraților etc.) contraveniind Reg. (UE) 1333/2008, art.21, 22 și Reg.(UE) 1169/2011, art. 24, anexa V;
* etichetare necorespunzătoare, lipsind de pe etichetă mențiunea ,,conține sulfiți”, conform Reg(UE) 1169/2011art.21;

**Alte neconformități constatate:**

* lipsa certificatelor de absolvire a cursurilor “Noțiuni fundamentale de igienă”;
* neasigurarea de către angajatori din orice domeniu de activitate, public şi privat, a examinărilor medicale, prin medicii de medicina muncii;
* neefectuarea și neconsemnarea verificării zilnice a stării de sănătate și igienă individuală a personalului lucrător;
* lipsa sau asigurarea în cantităţi insuficiente din/în dotarea unităţilor a produselor biocide şi a celor de curăţare;
* condiții igienico-sanitare necorespunzătoare;
* neefectuarea periodică sau după necesitate a lucrărilor de igienizare și a lucrărilor de recondiționare și de reparare a clădirilor unităților alimentare;
* nu se face dovada documentelor care atestă salubritatea lotului, respectiv declarații de conformitate și buletine de analiză sau rapoarte de încercări;
* lipsa declarațiilor de conformitate pentru materialele și obiectele din plastic destinate să vină în contact cu produsele alimentare;
* folosirea la prepararea produselor alimentare a aditivilor alimentari, a aromelor alimentare, a enzimelor alimentare în cantităţi peste limita admisă prevăzută în legislaţia în vigoare;
* transportarea, depozitarea sau expunerea alimentelor sub formă de materii prime sau semifabricate, împreună cu produse finite, care se consumă fără prelucrare termică şi fără asigurarea condiţiilor corespunzătoare pentru fiecare categorie;
* neetichetarea conformă a produselor alimentare, aditivilor, coloranţilor;
* etichetare necorespunzătoare a produsului preparat comercializat clientului final
* depozitarea necorespunzătoare a produselor alimentare şi a ambalajelor în alte spaţii decât cele prevăzute în acest sens;
* neasigurarea funcţionării în permanenţă a spaţiilor frigorifice din unităţile alimentare,
* neasigurarea controlului şi înregistrării temperaturii în spaţiile frigorifice;
* nerespectarea măsurilor privind prepararea, păstrarea, depozitarea, transportul şi servirea produselor alimentare;
* neasigurarea în unităţile din sectorul alimentar a apei potabile curente reci şi calde în cantităţi suficiente pentru acoperirea nevoilor tehnologice şi pentru întreţinerea curăţeniei;
* neefectuarea în unităţile alimentare a operaţiunilor de curăţenie şi dezinfecţie, precum şi neasigurarea dotării şi aprovizionării unităţii alimentare cu utilaje, ustensile şi materiale specifice pentru curăţenie şi dezinfecţie;
* neefectuarea operaţiunilor de curăţenie şi/sau dezinfecţie a locurilor de muncă, utilajelor, ustensilelor, suprafeţelor de lucru şi a ambalajelor;
* neefectuarea operaţiunilor de dezinfecţie, dezinsecţie şi deratizare;

**Menționăm că, pentru neconformităţile constatate au fost aplicate un număr de 88 de sancţiuni contravenţionale, dintre care:**

* **46 avertismente;**
* **42 amenzi contravenţionale, în valoare de 126.300 lei.**

De asemenea, **au fost blocate de la comercializare:**

**- 4 produse alimentare**

De asemenea, **au fost retrase de la comercializare:**

**- 260 produse insumând o cantitate de 125,628 kg**

Pentru asigurarea protecţiei sănătăţii, inspectorii sanitari vor efectua recontroale la unităţile la care au fost identificate deficienţe şi neconformităţi de la prevederile legislaţiei în vigoare.